SAN FERNANDO CITY, La Union - Nakasaganan a maidatagan iti kaso a pananglabsing iti RA 9165 ti maysa a babai kalpasan a nakumpiskar manipud kenkuana ti adu a sahcet ti shabu ken nagduduma a drug paraphernalia.
Immuna iti daytoy, nagturong dagiti kameng ti Sto. Tomas Municipal Police Station iti pagtaengan ti suspek a ni Rhea Reyes, 47-anyos, idiay Brgy. Barac iti nasao nga ili tapno mangisayangkat iti search operation.
Ditoyda a nasarakan dagiti 11 a sachet ti maiparit nga agas, dagiti empty sachet ken 12 aluminum foils nga addaan iti residue ti shabu, tallo nga improvised tooter, pito a ligher ken P320.
Iti agdama ket naibaluden iti Sto. Tomas PNP ti suspek bayat nga agtultuloy a maim-imbestigaran no sadino ti pagtataudan ti suplayna iti maiparit nga agas.
ilo_Latn ilo_Latn ilo_Latn ilo_Latn